Nous Jehans de Bourgoigne faisons savoir à touz que, come discort fut entre mons. Jehan de Chalon, signor d’Arlai, d’une part, et mons. Hugon de Vianne, signour de Paigney, d’autre part, sus aucunes choses que lidiz messire Jehans disoit que muevent de son fié ou chastel de Monmoret, nous de cedit discort avons ordoné et pronuncié en ceste meniere, c’est à savoir que, se lidiz mess. Johans puet porchacier vers le roy de France que il li quitoit le fié de Monmoret, lidiz messire Hugues lou doit repanre de luy, et se ensi estoit que il ne le peust porchacier, nous avons enquis desdites choses de que li descors est et ordonera à nostre velonté, tesmoint mon seel pendant. C’est fait le mardi après la mé aost, l’an mil IIIe et III.